Auditor's report — BGRIM, period 2020 (audited, opinion: unqualified)
Auditor firm: PwC
Signing partner: ขจรเกียรติ อรุณไพโรจนกุล

รายงานของผู้สอบบัญชีรับอนุญาต

เสนอ ผู้ถือหุ้นและคณะกรรมการของบริษัท บี.กริม เพาเวอร์ จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท บี.กริม เพาเวอร์ จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2563 และผลการดำเนินงานรวมและผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุด
วันเดียวกัน โดยถูกต้องตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2563

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุด
วันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุ
เรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชีในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ 
ซึ่งเป็นไปตามข้อกำหนดเหล่านี้ ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์
ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและงบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้อง
สื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการ หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการ

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง 
แต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริง
อันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญ
เมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจ
ทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการ

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชีที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูล
โดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรม
ทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุม
ดูแลและการปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้า
ได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

ขจรเกียรติ อรุณไพโรจนกุล

ผู้สอบบัญชีรับอนุญาตเลขที่ 3445

กรุงเทพมหานคร

25 กุมภาพันธ์ พ.ศ. 2564

บริษัท บี.กริม เพาเวอร์ จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2563

| เรื่องสำคัญในการตรวจสอบ | วิธีการตรวจสอบ |

| การซื้อบริษัท อ่างทอง เพาเวอร์ จำกัด |  |

| อ้างถึงหมายเหตุประกอบงบการเงินข้อ 8 ประมาณการ ทางบัญชีที่สำคัญและข้อสมมติฐาน หมายเหตุประกอบ งบการเงินข้อ 17 เงินลงทุนในบริษัทย่อย และหมายเหตุประกอบงบการเงินข้อ 41 การรวมธุรกิจ   เมื่อวันที่ 17 มีนาคม พ.ศ. 2563  กลุ่มกิจการซื้อส่วนได้เสียในบริษัท อ่างทอง เพาเวอร์ จำกัด (“ATP”) ในสัดส่วนร้อยละ70 ในราคา 2,520 ล้านบาท การลงทุนดังกล่าวถูกพิจารณาเป็นการรวมธุรกิจภายใต้มาตรฐานการรายงานทางการเงินฉบับที่ 3 เรื่องการรวมธุรกิจ  ผู้บริหารจัดให้มีผู้ประเมินราคาอิสระเพื่อทำการปันส่วนราคาซื้อในการรวมธุรกิจ (purchase price allocation) และประเมินมูลค่ายุติธรรมของสินทรัพย์สุทธิที่ได้มา  ข้าพเจ้าให้ความสำคัญกับรายการนี้เนื่องจากมูลค่าของสิทธิในสัญญาซื้อขายไฟฟ้ารวมทั้งค่าความนิยมที่รับรู้จากการประเมินมูลค่ามีจำนวนที่เป็นสาระสำคัญ การประเมินดังกล่าวอาศัยดุลยพินิจที่สำคัญของผู้บริหารในการกำหนดข้อมูลและข้อสมมติฐานในวิธีการประเมิน รวมถึงอัตราคิดลดที่ใช้ | วิธีปฏิบัติงานของข้าพเจ้าสำหรับเรื่องดังกล่าวประกอบด้วย ประเมินความเหมาะสมในการพิจารณาของผู้บริหารว่ารายการซื้อดังกล่าวเป็นรายการรวมธุรกิจภายใต้มาตรฐานการรายงานทางการเงินฉบับที่ 3  ประเมินความเหมาะสมในการระบุสินทรัพย์ที่ได้มาและหนี้สินที่รับมา ณ วันซื้อ รวมถึงประเมินความรู้ความสามารถ ความเป็นอิสระ และความเที่ยงธรรมของผู้ประเมินราคา   มอบหมายให้ผู้เชี่ยวชาญของข้าพเจ้าสอบทานความเหมาะสมและความสมเหตุสมผลของวิธีการที่ใช้ในการประเมินมูลค่ายุติธรรม การประมาณอัตราคิดลดและปัจจัยในการคิดลด รวมทั้งตรรกะของวิธีการประเมินและการคำนวณ โดยเปรียบเทียบกับวิธีการที่ถือปฏิบัติทั่วไปในอุตสาหกรรมที่เปรียบเทียบกันได้  ประเมินความสมเหตุสมผลของสมมติฐานหลักที่ใช้ใน การประเมินมูลค่ายุติธรรมของสินทรัพย์สุทธิที่ได้มา  โดยเปรียบเทียบกับสัญญาที่เกี่ยวข้อง ข้อมูลในอดีตของ ATP ข้อมูลในตลาดของอุตสาหกรรมที่เปรียบเทียบกันได้ และแผนธุรกิจของ ATP   ทดสอบการคำนวณค่าความนิยมที่เกิดจากการรวมธุรกิจ ซึ่งเป็นผลต่างระหว่างสิ่งตอบแทนที่โอนให้สุทธิและมูลค่ายุติธรรมของสินทรัพย์ที่สามารถระบุได้สุทธิ  ประเมินความเหมาะสมของวิธีการบัญชีและความเพียงพอของการเปิดเผยข้อมูลในหมายเหตุประกอบงบการเงิน  จากการปฏิบัติงานข้างต้น ข้าพเจ้าพบว่าการปันส่วนราคาซื้อในการรวมธุรกิจได้ถูกถือปฏิบัติภายใต้มาตรฐานการรายงานทางการเงินฉบับที่ 3 นอกจากนี้ สมมติฐานหลักที่ผู้บริหารใช้ในการประเมินมูลค่ายุติธรรมของสินทรัพย์สุทธิที่ได้มามีความสอดคล้องกับหลักฐานที่มี |

|  |  |



| เรื่องสำคัญในการตรวจสอบ | วิธีการตรวจสอบ |

| การบัญชีเรื่องการป้องกันความเสี่ยงเนื่องจากการทำสัญญาแลกเปลี่ยนอัตราดอกเบี้ยและเงินต้นต่างสกุลเงิน |  |

| อ้างถึงหมายเหตุประกอบงบการเงินข้อ 6 การจัดการความเสี่ยงทางการเงิน  กลุ่มกิจการมีความเสี่ยงจากอัตราแลกเปลี่ยนเงินตราต่างประเทศที่เกิดจากรายได้ที่เชื่อมโยงกับเงินสกุลดอลลาร์สหรัฐฯ และได้ทำสัญญาแลกเปลี่ยนอัตราดอกเบี้ยและเงินต้นต่างสกุลเงินเพื่อจัดการและป้องกันความเสี่ยงดังกล่าว ตามมาตรฐาน การรายงานทางการเงินฉบับที่ 9 เรื่องเครื่องมือทางการเงิน สัญญาดังกล่าวถือเป็นอนุพันธ์ที่เข้าเงื่อนไขเป็นการป้องกันความเสี่ยงในกระแสเงินสด  สัญญาแลกเปลี่ยนอัตราดอกเบี้ยและเงินต้นต่างสกุลเงิน ถูกวัดมูลค่ายุติธรรมโดยการประเมินมูลค่าด้วยข้อมูลที่สามารถสังเกตได้ ณ วันที่ 31 ธันวาคม พ.ศ. 2563 กลุ่มกิจการรับรู้สินทรัพย์อนุพันธ์ทางการเงินจำนวน 432.46 บาท และหนี้สินอนุพันธ์ทางการเงินจำนวน 3,453.65 บาท ที่เกิดจากสัญญาเหล่านี้ และรับรู้ส่วนของการเปลี่ยนแปลงในมูลค่ายุติธรรม ที่เกิดจากประสิทธิผลในการป้องกันความเสี่ยงอยู่ในส่วนของเจ้าของ  ข้าพเจ้าให้ความสำคัญกับเรื่องนี้เนื่องจากการระบุรายการที่มีการป้องกันความเสี่ยงและเครื่องมือที่ใช้ป้องกันความเสี่ยง รวมถึงการประเมินความมีประสิทธิผลของการป้องกันความเสี่ยง อาศัยดุลยพินิจและการประมาณการที่สำคัญของผู้บริหาร นอกจากนี้ การเปลี่ยนแปลงในมูลค่ายุติธรรมของตราสารอนุพันธ์และวิธีการบัญชี มีผลกระทบอย่างเป็นสาระสำคัญ ต่องบการเงินรวม | วิธีการตรวจสอบของข้าพเจ้าสำหรับเรื่องดังกล่าวประกอบด้วย  ทำความเข้าใจในกลยุทธ์การจัดการความเสี่ยงและนโยบายการบัญชีของกลุ่มกิจการในเรื่องที่เกี่ยวข้องกับกิจกรรมการป้องกันความเสี่ยงจากอัตราแลกเปลี่ยนเงินตราต่างประเทศ  พิจารณาความเหมาะสมของการระบุเครื่องมือที่ใช้ป้องกันความเสี่ยงที่จับคู่กับรายการที่มีการป้องกันความเสี่ยง  ขอหนังสือยืนยันจากสถาบันการเงินผู้ออกตราสารและนำมากระทบยอดกับข้อมูลของกลุ่มกิจการเพื่อตรวจสอบการมีอยู่จริง ความครบถ้วน และความถูกต้อง ของตราสารอนุพันธ์  สุ่มตัวอย่างเพื่อทดสอบการวัดมูลค่ายุติธรรมของตราสารอนุพันธ์ โดยประเมินมูลค่าใหม่โดยอิสระด้วยวิธีการประเมินมูลค่าอื่น  สุ่มตัวอย่างเพื่อตรวจสอบความเหมาะสมของเอกสารการป้องกันความเสี่ยง (hedge documentation) และการประเมินความมีประสิทธิผลของการป้องกันความเสี่ยงที่จัดทำโดยผู้บริหาร เพื่อพิจารณาว่าการบัญชีสำหรับอนุพันธ์เป็นไปตามข้อกำหนดของการบัญชีป้องกันความเสี่ยงภายใต้มาตรฐานการรายงานทางการเงินฉบับที่ 9  ประเมินความเพียงพอของการเปิดเผยข้อมูลในหมายเหตุประกอบงบการเงินในเรื่องที่เกี่ยวกับตราสารอนุพันธ์และการบัญชีป้องกันความเสี่ยงตามมาตรฐานการรายงาน ทางการเงินฉบับที่ 7 เรื่องการเปิดเผยข้อมูลเครื่องมือ ทางการเงิน และมาตรฐานการรายงานทางการเงินฉบับที่ 13 เรื่องการวัดมูลค่ายุติธรรม  จากการปฏิบัติงานข้างต้น ข้าพเจ้าพบว่าวิธีการบัญชีสอดคล้องกับมาตรฐานการรายงานทางการเงินที่เกี่ยวข้องและการประเมินมูลค่าของตราสารอนุพันธ์ในการป้องกันความเสี่ยงโดยการทำสัญญาแลกเปลี่ยนอัตราดอกเบี้ยและเงินต้นต่างสกุลเงินมีความสมเหตุสมผลสอดคล้องกับหลักฐานที่มี |

|  |  |